ԿՈՆԿԱԿԱՖ-ի ոսկե գավաթ 2002

2002 թ. հունվարի 18-ից մինչև փետրվարի 2-ը ԱՄՆ-ում անցկացվեց հյուսիսամերիկյան, կենտրոնամերիկյան և կարիբյան ֆուտբոլային հավաքականների մայրցամաքային առաջնության` ԿՈՆԿԱԿԱՖ-ի ոսկե գավաթի վեցերորդ խաղարկությունը։ Հանդիպումները տեղի ունեցան Լոս Անջելեսի արվարձան Փասադենայում և Մայամիում։ Ըստ մրցաշարի ձևաչափի` երեքական հավաքականներից կազմված չորս խմբերում առաջին և երկրորդ տեղերը զբաղեցրած թիմերը պայքարը շարունակում էին փլեյ-օֆֆում, որը սկսվում էր քառորդ եզրափակիչներից։ Անց էր կացվելու նաև հանդիպում երրորդ տեղի համար։ Մրցաշարի հաղթողն ստանում էր 2003 թ. կոնֆեդերացիաների գավաթին մասնակցելու իրավունք։ Այս անգամ մրցաշարին հրավիրվեցին երկու հյուր-թիմեր, որոնք էին Էկվադորը և Հարավային Կորեան։


== Որակավորում ==


== Մասնակիցներ ==


== Մրցավայրեր ==


== Մրցաշարի ընթացքը ==


=== Խմբային փուլ ===
A խմբում փլեյ-օֆֆի ուղեգրեր ձեռք բերեցին Մեքսիկայի և Սալվադորի հավաքականները, իսկ խմբում երրորդ տեղը գրաված Գվատեմալան հետ դուրս մնաց հետագա պայքարից։
B խմբում վստահորեն հաղթեց ու փլեյ-օֆֆի ուղեգիր ձեռք բերեց Միացյալ Նահանգների ազգային թիմը։ Այս խմբում ընդգրկված Հարավային Կորեայի ու Կուբայի հավաքականները վաստակեցին 1-ական միավոր, և միայն գոլերի տարբերության ավելի լավ ցուցանիշի շնորհիվ ուղեգրին արժանացան հարավկորեացիները։
C խմբում առաջին տեղը գրավեց Կոստա Ռիկան՝ 2։0 հաշվով հաղթելով Մարտինիկային և 1։1 հաշվով ոչ ոքի խաղալով Տրինիդադ և Տոբագոյի հետ։ Քառորդ եզրափակչի մյուս ուղեգիրը նվաճեցին մարտինիկացիները՝ նվազագույն 1։0 հաշվով առավելության հասնելով տրինիդադցիների նկատմամբ։
D խմբում ընդգրկված Կանադայի, Հայիթիի և Էկվադորի հավաքականները վաստակեցին 3-ական միավոր՝ ունենալով խփած և բաց թողած գոլերի հավասար ցուցանիշներ, քանի որ թիմերից յուրաքանչյուրը 2։0 հաշվով մեկական անգամ հաղթել էր և պարտվել։ Արդյունքում փլեյ-օֆֆ դուրս եկան կանադացիներն ու հայիթցիները։


=== Փլեյ-օֆֆ ===
Քառերդ եզրափակչի առաջին հանդիպումն Կոստա Ռիկայի և Հայիթիի միջև. հանդիպումն ավարտվեց կոստառիկացիների օգտին 2։1 հաշվով՝ լրացուցիչ ժամանակում խփած ոսկե գոլի շնորհիվ։ Հաջորդ հանդիպման հիմնական ժամանակում կրկին գրանցվեց 1։1 հաշիվը, և նշանակվեց լրացուցիչ ժամանակ, որի ընթացքում սակայն գոլ չգրանցվեց։ Հետխաղյա 11 մետրանոց հարվածաշարի արդյունքներով Կանադայի հավաքականը հաղթեց Մարտինիկային։ Հաջորդ հանդիպման արդյունքում պարտություն կրեց զույգի ֆավորիտը. հետխաղյա 11 մետրանոց հարվածաշարի արդյունքներով Մեքսիկայի հավաքականը զիջեց մրցաշարին հրավիրված Հարավային Կորեայի ազգային թիմին։ Քառերդ եզրափակչի վերջին խաղում մրցաշարի կազմակերպիչ Միացյալ Նահանգների հավաքականը 4։0 հաշվով ջախջախեց Սալվադորին։
Կիսաեզրափակչի առաջին զույգը կազմեցին Կոստա Ռիկայի և Հարավային Կորեայի հավաքականները. կոստառիկացիները 3։1 հաշվով վստահորեն առավելության հասան հարավկորեացիների նկատմամբ։ Կիսաեզրափակչի մյուս զույգը կազմեցին աշխարհագրական հարևաններ Միացյալ Նահանգները և Կանադան. այստեղ հաղթողը որոշվեց հետխաղյա 11 մետրանոց հարվածաշարի արդյունքում, որտեղ բախտը ժպտաց ամերիկացիներին։ Պարտվողները անց էին կացնելու հանդիպում երրորդ տեղի համար։ Այս հանդիպումն ավարտվեց 2։1 հաշվով. կանադացիները տարան հարավկորեացիներ նկատմամբ՝ եզրափակելով մրցանակային եռյակը։
ԿՈՆԿԱԿԱՖ-ի ոսկե գավաթի եզրափակչին առաջին մասնակցությունն էր ունենալու Կոստա Ռիկայի ազգային թիմը, իսկ Միացյալ Նահանգները եզրափակիչ էին հասել արդեն չորրորդ անգամ։ Դիմակայության արդյունքում կազմակերպիչ երկրի ներկայացուցիչները առավելության հասան 2։0 հաշվով։ Այսպիսով, ամերիկացիները նվաճեցին ամերիկյան ֆուտբոլի պատմության մեջ երկրորդ «ոսկե գավաթը»։ Միացյալ Նահանգների հավաքականն ստացավ նաև 2003 թ. կոնֆեդերացիաների գավաթին մասնակցելու հնարավորություն։


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


==== Խումբ C ====
Հանդիպումների արդյունքները


==== Խումբ D ====
Հանդիպումների արդյունքները


=== Փլեյ-օֆֆ ===


==== Քառորդ եզրափակիչ հանդիպումներ ====


==== Կիսաեզրափակիչ հանդիպումներ ====


==== Հանդիպում 3-րդ տեղի համար ====


==== Եզրափակիչ ====


== Գոլերի հեղինակները ==


== Մրցանակներ և նվաճումներ ==
Մրցաշարի լավագույն ֆուտբոլիստ ճանաչվեց և ստացավ «ամենաարժեքավոր խաղացող» կոչվող մրցանակը հարձակվող  Բրայան ՄաքԲրայդը։ Որպես մրցաշարի լավագույն ռմբարկու նա նաև ստացավ «ոսկե խաղակոշիկ» մրցանակը։ Մրցաշարի լավագույն դարպասապահ ճանաչվեց  Լարս Հիրշվելդը։ «Ֆեյր փլեյի» մրցանակը հանձնվեց  Կոստա Ռիկայի հավաքականին։


== Մրցաշարային աղյուսակ ==


== Ծանոթագրություններ ==


== Հղումներ ==
2002 թ. ԿՈՆԿԱԿԱՖ-ի ոսկե գավաթը; ԿՈՆԿԱԿԱՖ-ի պաշտոնական կայք Archived 2012-09-08 at the Wayback Machine., worldfootball.net, RSSSF-ի արխիվ (անգլ.), arquivodosmundiais.com (պորտ.)
ԿՈՆԿԱԿԱՖ-ի ոսկե գավաթի մրցանակներ; ԿՈՆԿԱԿԱՖ-ի պաշտոնական կայք 1 Archived 2013-06-28 at the Wayback Machine., 2 Archived 2011-08-08 at the Wayback Machine., 3 Archived 2011-07-16 at the Wayback Machine., 4 Archived 2011-01-08 at the Wayback Machine.